Aurelio Fierro

Aurelio Fierro (Monteddra, 13 'e settembre 1923 – Napule, 11 'e màrzo 2005) è stato nu famoso cantante specializzato dinto repertorio da múseca e da canzona napulitana.

'O famoso mutivo Guaglione è stato tradutto 'int'ê paricchie lengue, grazie pure ê tanti tournèe ca 'o cantante facette in Amereca e 'o Canadà, a favore de cumunità taliane, ca erano ancora assaje e presente, verso 'a fine 'e ll'anne cinquante, dinto cuntinente nordamericano.

Aurelio Fierro partecipaje a paricchie Festival da canzona taliana 'e Sanremo e a paricchie edizione do Festival da Canzona napulitana, addó vincette 'a primma edizione, organizzata da RAI, proprio cu Guaglione.

Nzieme a Sergio Bruni, Renato Carosone, Robero Murolo e Mario Merola, è stato une de cchiù granne interprete 'e chistu tipo 'e canzone napulitane, destinate a deventà, pure grazie a 'o contributo suoje, assaje famose pure all'estero.

 'O debutto 
'O debutte suoje fuje 'o 1951, quanno vincette 'o cuncorze de "Voci Nuove", addó se classificaje 'o primmo posto 'ncoppa a seiciento cuncurrente; chesto nce dette ll'aggio 'e firmà nu cuntratto cu 'a casa discografica Durium, addó po doppo, incidette na serie 'e canzone napulitane ma pure taliane.

 'O primmo Festival 
'O 1952, vincette cu 'a canzóna "Rose, poveri rrose", 'o primmo Festival 'e Castiellamare. Chisto 'o cunvincette a lassà 'a prufessione 'e  ngigniere, pe se puté dedicà sulamente â canzóne.

 'O primmo successo 
'O primmo granne successo suojo fuje 'a canzóne Scapricciatiello.

Uno de cchiù granne successe suoje, addeventate famose pure all'estero e pe tutto munno, e presentate pa primma vota a nu Festival 'e Napule, nzieme cu n'atu granne artista, Giorgio Gaber, fuje; 'A pizza.
A jennaro do 2005, a Aurelio Fierro, nce pigliaje n'ictus cerebrale e 'o 11 'e màrzo doppo, murette pe cunseguenze da malatia, ô spitale Cardarelle 'e Napule, addó era stato ricoverato.

 Jonte 'a fore 
 'O sito ufficiale

Categurìa:Cantante taliane